ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
ఊట్కూరు
గ్రామానికి కొంత దూరములో నారాయణపేట రోడ్డు ప్రక్కన శ్రీ గురు చరణానంద దత్తయ్య రాజయేగి 26 యేండ్ల క్రితము శ్రీ త్రీలింగెశ్వరస్వామి మందిరము నిర్మించారు.ఇటివల తెలంగాణ రాస్ట్రాము ఏర్పడాలని 12 అడుగుల మహాశివలింగము నిర్మించారు.ప్రస్తుతము ఆ స్వామి శ్రీతెలంగాణేశ్వరస్వామిగా పూజలు అందుకుంటున్నారు.ఈ మందిరము అవరణలో 07 జూన్ 2015 రోజు శ్రీ విజయగణపతి,శ్రీ దత్తాత్రేయ, శ్రీ సీతరామాలక్ష్మణ అంజంనెేయ సమేత, నాగదేవతలు తదితర దేవత మూర్తులను బ్రాహ్మణోత్తములచే ప్రతిస్టాపన జరిపించారు.మూడు రోజుల పాటు జరిగిన ఈ ప్రతిస్టాపన కార్యక్రమములో మహబూబ్ నగర్ పార్లమెంట్ సభ్యుడు శ్రీ ఎ,పి.జితేందర్ రెడ్డి, మక్తల్ ఎమ్మ్యెల్యే చిట్టం రాంమోహన్ రెడ్డి, మాజీ ఎమ్మ్యెల్యే కె.దయాకర్ రెడ్డి, టి.అర్.యస్. నాయకుడు దేవరి మల్లప్ప, నారాయణపేట డ్.యస్.పి ప్రసాద్రావు, స్థానిక సర్పంచ్ ఎం.బాస్కర్ తదితరులు పాల్గొన్నారు.
మహర్షి స్వామి దయానంద సరస్వతి చే స్థాపించబడిన ఆర్యసమాజము ఊట్కూరులో నిత్యం, ప్రాత:కాల సంస్మరణ, సంధ్యా వందనము (గాయత్రీ మంత్రముతో మొదలవుతుంది, ఆవాహనం, భజనలు, సత్సంగము మొదలగు సత్కార్యములు కొనసాగిస్తూ వైదిక ధర్మం, భారతీయ సంస్కృతి గూర్చి బోధిస్తున్నారు.